Melléklet az …/2025. (XI.26.) közgyűlési határozathoz

**A Magyarországi Romák Országos Önkormányzatának**

**Szervezeti és Működési Szabályzata**

Módosításokkal egységes szerkezetben. A 2024. október 03. napján elfogadott módosítások ***dőlt félkövér aláhúzott*** betűtípussal jelölve.

Az 59/2025. (V. 27.) számú közgyűlési határozattal elfogadott módosításokkal egységes szerkezetbe foglalva.

A 80/2025. (VIII. 26.) számú közgyűlési határozattal elfogadott módosításokkal egységes szerkezetbe foglalva.

A ...../2025. (XI.26.) számú közgyűlési határozattal elfogadott módosításokkal egységes szerkezetbe foglalva.

***Magyarország Alaptörvényének XXIX. cikke értelmében „A Magyarországon élő nemzetiségek államalkotó tényezők". A Magyarországi Romák Országos Önkormányzata ösztönzi a magyarországi romákat nemzetiségi önazonosságuk vállalására.***

***A Magyarországi Romák Országos Önkormányzata a magyarországi romák önazonossága, kultúrája és nemzeti hagyományai megőrzése, ápolása és továbbadása érdekében szorosan együttműködik a roma nemzetiség országgyűlési képviseletét ellátó személyekkel, a helyi és területi nemzetiségi önkormányzatokkal, civil szervezetekkel, nevelési, oktatási intézményekkel, kulturális intézményekkel és minden olyan szerveződéssel, amely e célkitűzéseket magáénak vallja.***

***A Magyarországi Romák Országos Önkormányzata a magyarországi romák érdekképviseleti szerve.***

***I. fejezet***

***Általános rendelkezések***

***1. § A Magyarországi Romák Országos Önkormányzata (a továbbiakban: Önkormányzat) jogi személyiséggel rendelkező, a nemzetiségek jogairól szóló 2011. évi CLXXIX. törvény (a továbbiakban: Njtv.) alapján létrehozott országos nemzetiségi önkormányzat.***

**2. §** Az Önkormányzat alapadatai a következők:

***a) megnevezése: Magyarországi Romák Országos Önkormányzata***

***b) rövidített megnevezése: MROÖ;***

***c) székhelye: 1074 Budapest, Dohány u. 76.***

***d) telefon: (+36-1)-322-8903***

***e) az önkormányzat hivatalos honlapja: www.mroo.hu***

**II. fejezet**

**Az önkormányzat**

**1. Az Önkormányzat jogállása, jogai és kötelezettségei**

**3. §** A roma nemzetiséghez tartozó választópolgárok a közösséget megillető nemzetiségi önkormányzati jogokat a **Magyarországi Romák Országos Önkormányzata** képviselői útján az Njtv. 76.§ (1) bekezdésében foglaltak alapján gyakorolják.

**4. §** Az Önkormányzat alapvető feladata a magyarországi romák egyéni és kollektív jogainak, érdekeinek védelme és képviselete az önkormányzati feladat- és hatáskörök gyakorlásával.

**5. §** (1) Az országos önkormányzati feladat- és hatáskörök az Önkormányzat Közgyűlését (a továbbiakban: Közgyűlés) illetik meg. A Közgyűlés a feladat- és hatáskörét – az át nem ruházható hatáskörök kivételével – az elnökére, a bizottságára, a hivatalára, valamint társulására átruházhatja.

(2) Az átruházott hatáskörök két testületi ülés közötti gyakorlásáról, a hozott határozatokról az átruházott hatáskört gyakorló szerv vagy társulás beszámol a Közgyűlés soron következő ülésén. A Közgyűlés az átruházott hatáskör tekintetében utasítást adhat a hatáskör gyakorlásához, a megszületett döntéseket felülvizsgálhatja, és az átruházott hatáskört visszavonhatja. Az átruházott hatáskör tovább nem ruházható át.

**6. §** Az Önkormányzat a feladat- és hatáskörébe tartozó feladatokat elsősorban önállóan látja el, másik roma vagy más nemzetiség önkormányzatára való feladat átruházáshoz a Közgyűlés minősített többséggel meghozott határozata szükséges. Feladat átruházás csak meghatározott ügyre és időtartamra történhet.

**7. §** Az Önkormányzatot az elnök képviseli.

**2. Az önkormányzat feladat - és hatáskörei**

**8. §** Az Önkormányzat az Njtv. 117. § (2) bekezdésében foglalt közfeladatokat látja el.

**9. §** Az Önkormányzat az Njtv. 116. §-ában meghatározott önként vállalt közfeladatokat látja, illetve láthatja el.

**10. §** Az Önkormányzat – jogszabályi keretek között – át nem ruházható hatáskörében, minősített többséggel dönt az Njtv. 113 § a)-h) pontjaiban, az Njtv. 117. § (1) bekezdésének a)-h) pontjaiban, az Njtv. 114§ (2) bekezdésében, valamint az Njtv. 117/A. §-ában meghatározott ügyekben.

**11. §** Az Önkormányzat át nem ruházható hatáskörében dönt az Njtv. 114. § (1) a)-g) pontjaiban meghatározott ügyekben.

**III. fejezet**

**A Közgyűlés**

**1. A Közgyűlés és szervei**

**12. §** A Közgyűlés tagjainak száma: 47 fő.

**13. §** A Közgyűlés szervei:

a) az elnök;

b) az elnökhelyettes;

***c) tanácsnok;***

***d) a Pénzügyi Bizottság;***

***e) a Magyarországi Romák Országos Önkormányzatának (régi neve: Országos Roma Önkormányzat) Hivatala (a továbbiakban: Hivatal).***

**2. A Közgyűlés (alakuló) ülése, tisztségviselők, bizottsági tagok és tanácsnokok választása**

**14. §** (1) A Közgyűlés üléseit – az alakuló ülés kivételével – az elnök, akadályoztatása vagy a tisztség ideiglenes betöltetlensége esetén elnök által írásban kijelölt elnökhelyettes jogosult összehívni. Az elnöki és a kijelölt elnökhelyettesi tisztség egyidejű betöltetlensége vagy tartós akadályoztatásuk esetén, a Njtv. 90§-a alapján az ülést a legidősebb mandátumot szerzett képviselő, a korelnök hívja össze és vezeti le.

***(2) Az alakuló ülést – az elnök megválasztásáig - a legidősebb mandátumot szerzett képviselő vezeti le (korelnök). Az alakuló ülésen az Önkormányzat a Közgyűlés tagjai közül megválasztja az Önkormányzat társadalmi megbízatású elnökét, négy társadalmi megbízatású elnökhelyettesét, a bizottságok elnökeit és tagjait, tanácsnokait, megalkotja szervezeti és működési szabályzatát, dönt a tiszteletdíjakról, illetményekről.***

(3) Az alakuló ülés akkor tekinthető megtartottnak, ha a tisztségviselők, de legalább az elnök megválasztására sor került.

**15. §** (1) Az elnök, az elnökhelyettes, a bizottság elnöke és tagja, valamint a tanácsnok személyére az alábbi sorrend szerint tehető javaslat:

a) először a legtöbb képviselői mandátummal rendelkező szervezet, majd azt követően

b) a szerzett mandátumok száma alapján sorrendben a kevesebb képviselővel rendelkező szervezetek, végül

c) bármelyik képviselő javasolhat.

(2) Az (1) bekezdés szerinti jogosult az adott tisztségre legfeljebb a betölthető helyek számának megfelelő számú személyt javasolhat a szavazásra feltenni kívánt sorrendben.

**16. §** (1) A jelölteket a 15. § szerinti sorrendben kell feltenni szavazásra. Elnök, elnökhelyettes, bizottsági elnök, bizottsági tag és tanácsnok az a személy lesz, aki a jelölés során a jelölést elfogadta, és megszerzi a megválasztott képviselők több mint felének támogatását. Ha a tisztségviselő-jelölt megszerezte a szükséges szavazattöbbséget, akkor a sorban következő jelöltet már nem kell feltenni szavazásra, ha az adott tisztségre nincs több betölthető hely.

(2) Az elnök megbízatása visszahívással nem szüntethető meg.

(3) A tisztségviselők választása nyílt szavazással történik, de a Közgyűlés minősített többséggel meghozott határozata alapján zárt ülést tarthat az érintett kezdeményezésére. Zárt ülésen történő választás esetén titkos szavazás is tartható a képviselők minősített többséggel meghozott határozata alapján. E tényt a levezető elnök állapítja meg.

(4) Az előírt támogatottság hiányában az előterjesztett javaslatot elutasítottnak kell tekinteni.

(5) Szavazategyenlőség esetén új választási eljárás szükséges.

**17. §** (1) Bizottsági tag, bizottsági elnök, tanácsnok a Közgyűlés által bármikor választható és visszahívható. Bizottsági tagnak, bizottsági elnöknek és tanácsnoknak kizárólag képviselői mandátummal rendelkező személy választható.

**3. A Közgyűlés működése, meghívó, nyilvános és zárt ülés**

**18. §** (1) Az Önkormányzat Közgyűlése szükség szerint, de évente legalább négy ülést tart. A Közgyűlés üléseit az Önkormányzat székhelyén, vagy kihelyezett ülés keretében kell megtartani a (3) bekezdésben foglalt előírások megtartásával. A Közgyűlés nyelve a magyar.

(2) Az ülést 15 napon belüli időpontra össze kell hívni a Njtv. 89.§ a)-d) pontjaiban meghatározott esetekben azzal, hogy az ülés összehívását aláírásával kezdeményező képviselő hozzájárulását írásban az összehívott közgyűlés időpontját megelőző 24 órával visszavonhatja.

(3) Az ülés összehívására vonatkozó meghívót és mellékleteit úgy kell kiküldeni, hogy azt a képviselők legalább az ülés megelőző 5 nappal korábban megkapják. A meghívónak tartalmaznia kell:

a) a (2) bekezdés szerinti kezdeményezés esetén a kezdeményező megjelölését;

b) az ülés összehívásának indokát;

c) a napirendi javaslatot, a napirendi pontok írásos anyagát, az előterjesztéseket az előterjesztő nevével is ellátva;

d) a határozati javaslatot, továbbá

(4) Amennyiben a kezdeményezés megfelel a (2) bekezdésben meghatározott követelményeknek, az elnök, az elnök akadályoztatása esetén az általa írásban kijelölt elnökhelyettes, ilyen kijelölés hiányában vagy a tisztség ideiglenes betöltetlensége esetén a 14. § (1) bekezdésében meghatározottak szerint a korelnök feladata – az indítványban foglaltak szerint – a Közgyűlés összehívása. Az elnökhelyettes kijelöléséről szóló okiratot az elnök a hivatalvezetőnek átadja.

**19. §** Az ülést az elnök – akadályoztatása, vagy a tisztség ideiglenes betöltetlensége esetén a az írásban kijelölt elnökhelyettes, vagy a 14.§ (1) bekezdésében meghatározottak szerint a korelnök – írásbeli meghívóval hívja össze és vezeti.

**20. §** (1) A Közgyűlés ülése nyilvános.

(2) A Közgyűlés határozathozatal nélkül köteles zárt ülést tartani a Njtv 91§ (2) bekezdésének

a)-e) pontjaiban meghatározott ügyekben, illetve a Njtv. 91§ (5) bekezdésében meghatározott esetben.

(3) A Közgyűlés zárt ülést tarthat az érintett kezdeményezése alapján a Njtv. 91. § (3) bekezdésének a)-f) pontjaiban meghatározott esetekben. Az érintett kezdeményezése esetén a levezető elnök elrendeli a zárt ülés tartását.

(4) A zárt ülésen a Njtv. 91§ (6) bekezdésében meghatározott személyek vesznek részt.

(5) A Közgyűlés nyilvános ülésén tanácskozási joggal vesz részt:

a) a Hivatal vezetője;

b) intézményvezetők;

c) a napirendi pontban érintett szakértő;

***d) a társadalmi esélyekért és roma kapcsolatokért felelős államtitkárral;***

e) az Országgyűlés roma nemzetiségi képviselője;

***f) a diagnózis alapú felzárkózási stratégia végrehajtásáért felelős miniszterelnöki biztossal;***

g) akinek meghívását az elnök vagy valamely bizottság indokoltnak tartja.

**4. A Közgyűlés tanácskozásának rendje**

**21. §** (1) A levezető elnök ülésvezetési feladatai körében:

a) megnyitja a Közgyűlés ülését, a napirendi pontok alatt vagy között – szükség szerint – szünetet rendel el, az ülést berekeszti, vagy bezárja;

b) megállapítja a határozatképességet, azt folyamatosan figyelemmel kíséri, számba veszi a távollévőket;

c) a meghívóban szereplő sorrendben előterjeszti a napirendi javaslatot;

d) megnyitja és lezárja a vitát;

e) vezeti az ülést – ennek keretében a 20. § (3) bekezdésében meghatározott esetben zárt ülést rendel el - és gondoskodik a jegyzőkönyv rögzítéséről;

f) gondoskodik az ülés rendjének fenntartásáról;

g) betartatja a jelen Szabályzatot,

h) szavazást rendel el;

i) megállapítja a szavazás eredményét.

(2) A levezető elnök rendre utasíthatja azt a felszólalót, aki a felszólalás rendjét nem tartja meg, a tanácskozáshoz nem illő, másokat sértő kifejezést használ, a Közgyűlés tekintélyéhez méltatlan magatartást tanúsít. A levezető elnök egyidejűleg megvonja a szót attól a felszólalótól, akit másodszor utasít rendre. A levezető elnök szó megvonását jegyzőkönyvben köteles megindokolni. Akitől a levezető elnök megvonja a szót, annak hozzászólását a közgyűlési ülés érintett napirendjéhez fűzött hozzászólását a jegyzőkönyvből törölni kell. A rendre utasítás e következményére a felszólalót figyelmeztetni kell, ellenkező esetben a szó nem vonható meg tőle.

(3) Amennyiben a Közgyűlés ülésén olyan rendzavarás történik, amely lehetetlenné teszi a tanácskozás folytatását, vagy bűncselekmény elkövetésének alapos gyanúja áll fenn, a levezető elnök az ülést Közgyűlési döntés nélkül bezárhatja.

**5. Az ülés napirendje, előterjesztés, munkaterv**

**22. §** (1) A levezető elnök a meghívóban szereplő napirendi javaslatot terjeszti a Közgyűlés elé. A meghívó szerinti napirendi javaslatban szereplő napirendi pont elhagyására, halasztására, sürgősségére, kiegészítésére, valamint a napirendi pontok sorrendjére – figyelemmel a (2)-(3) bekezdés rendelkezéseire – a levezető elnök, illetve bármely képviselő javaslatot tehet. Erről a Közgyűlés vita nélkül dönt.

(2) A Közgyűlés lehetőség szerint a tárgyév első negyedévében tartott ülésén fogadja el az éves munkatervét.

(3) A napirendi javaslat kiegészítésének minősül a napirendi javaslatban nem szereplő előterjesztés.

(4) A napirendi javaslatban nem szereplő előterjesztés napirendi pontként való felvételére kizárólag halaszthatatlan döntést igénylő kivételes esetben, minősített többségű döntéssel kerülhet sor a Közgyűlésen kiosztásra kerülő anyag, vagy szóbeli előterjesztés alapján.

(5) A (4) bekezdés alkalmazásában kizárólag az alábbiak minősülnek halaszthatatlan döntést igénylő kivételes esetnek:

a) a jogszabályban előírt feladat határidőben történő teljesítésével;

b) szerződéses kötelezettség teljesítésével;

c) a hátrányos jogkövetkezmény alkalmazásával vagy előny elveszítésével, valamint

d) pályázat kiírásával és benyújtásával

kapcsolatos döntés.

(6) Nem kerülhetnek a Közgyűlésen kiosztott anyag alapján napirendre az alábbi tárgykörök:

a) alapítvány létrehozása, alapítványhoz való csatlakozás ügyében készített előterjesztés;

b) önkormányzati pénzeszköz, vagyon átadásáról, illetve elidegenítéséről szóló javaslat.

(7) A Közgyűlés a döntését a képviselőknek előre eljuttatott, írásbeli előterjesztés alapján hozza meg. Az előterjesztés lehet határozati javaslat, beszámoló és tájékoztató.

(8) Az ülés napirendjéről – beleértve a napirendi pontok sorrendjét is – a Közgyűlés egyszerű többséggel határoz az esetlegesen az (1) bekezdés szerint lefolytatott eljárást követően.

**23. §** A 18. § (2) bekezdése szerinti esetben e fejezet rendelkezéseit azzal az eltéréssel kell alkalmazni, hogy a napirendi pontok sorrendjétől eltérni nem lehet, a napirendi javaslat kiegészítése ügyében döntés nem hozható.

**6. Az előterjesztés benyújtásának rendje**

**24. §** Az előterjesztés kizárólag napirendi javaslathoz, illetve határozati javaslathoz kapcsolódhat, vagy önálló napirendi pontként történő tárgyalása a 22.§ (4) bekezdésének a)-d) pontjai szerinti halaszthatatlan döntést igénylő kivételes esetben történhet. Az előterjesztés az elnöknél írásban nyújtható be a Közgyűlés ülésének napját megelőzően legalább 3 nappal, a 22.§ (4) bekezdésének a)-d) pontjai szerinti halaszthatatlan döntést igénylő kivételes esetben egy nappal korábban. Az elnök köteles átadni az előterjesztést a hivatalvezetőnek törvényességi ellenőrzés céljából. Előzetes ellenőrzés hiányában a Közgyűlés az előterjesztést nem tárgyalhatja meg, arról nem határozhat.

**25. §** (1) A meghívóban szereplő napirendi pont előterjesztője lehet:

a) az elnök;

b) az elnökhelyettes;

c) a képviselő;

d) az Önkormányzat bizottsága;

e) a hivatalvezető;

f) az intézményvezető;

g) az elnök által felkért más személy.

(2) Az előterjesztés összeállításáért annak előadója, törvényességéért a hivatalvezető felelős.

**26. §** Az előterjesztésnek tartalmaznia kell:

a) az előterjesztő megnevezését;

b) az előterjesztés készítőjét;

c) az előterjesztés tárgyát;

d) a lehetséges döntési alternatívát és annak jogszabályi alapját;

e) a döntési javaslatok indokait;

f) a határozati javaslatot és szükséges mellékleteit;

g) a határidőt, a végrehajtásért felelős megnevezését.

**27. §** (1) A Közgyűlés hatáskörébe tartozó kinevezések, választások, és egyéb pályázatok esetén a pályázatra beérkezett pályamunkák az előterjesztés mellékletét képezik.

(2) A személyi jellegű döntések esetén az előterjesztés mellékleteként a képviselőnek – a pályázat terjedelmétől függetlenül – meg kell küldeni a pályázó szakmai programját és szakmai életrajzát.

(3) Személyi jellegű döntés előkészítése során az (1)-(2) bekezdés szerinti dokumentumokat az elnök és az elnökhelyettesek véleményezik.

(4) A zárt ülés napirendjén szereplő előterjesztés jobb felső sarkában a „ZÁRT ÜLÉS NAPIRENDJE" megjelölést kell alkalmazni.

(5) A tájékoztató tartalmú előterjesztés határozati javaslatot nem tartalmaz, elfogadásáról a Közgyűlés vita és felszólalás nélkül dönt.

**7. Önálló képviselői indítvány**

**28. §** (1) A képviselő önálló képviselői indítványt terjeszthet elő, amelynek meg kell felelnie az előterjesztésekkel szemben támasztott követelményeknek azzal, hogy annak elnökhöz történő benyújtása legkésőbb a közgyűlés ülésének megtartására vonatkozó meghívó kiküldése előtt legalább 5 nappal írásban megtörténjen. A jelen §-ban meghatározott határidő elmulasztása esetén a képviselői indítvány, csak a meghívóval érintett közgyűlést követő következő ülésen tárgyalható.

(2) Az önálló képviselői indítvány benyújtására, tartalmára egyebekben a 24. § és a 26§ rendelkezései az irányadók.

**8. Felvilágosítás kérése, írásbeli hozzászólás, vélemény**

**29. §** A képviselő:

a) a Közgyűlés ülésén az elnöktől, elnökhelyettestől és a bizottság elnökétől önkormányzati ügyben felvilágosítást kérhet, amelyre az ülésen szóban, vagy legkésőbb tizenöt napon belül írásban érdemi választ kell adni;

b) kérésére írásbeli hozzászólását a jegyzőkönyvhöz kell mellékelni;

c) kérésére véleményét szó szerint rögzíteni kell a jegyzőkönyvben.

**9. Felszólalás**

**30. §** A közgyűlési felszólalás lehet:

a) napirend előtti felszólalás;

b) napirendhez kapcsolódó felszólalás;

c) érdemi felszólalás.

**31. §** (1) A Közgyűlés ülésén napirend előtt bármely képviselő 3 perc időtartamban felszólalhat abban az esetben ha ezen szándékát írásban a levezető elnöknek jelezte. Napirend előtt felszólalni a roma közösség életét, a Közgyűlés munkáját, vagy a képviselőket érintő általános jelentőségű kérdésekben lehet, kivéve az olyan ügyeket, amelyek az általános szabályok alapján napirendre tűzhetők, illetőleg felvilágosítás kéréseként vagy önálló képviselői indítványként terjeszthetők elő.

(2) A levezető elnök a napirendi pontok tárgyalása előtt szót ad a napirend előtti felszólalásra jelentkező képviselőnek, feltéve, hogy e szándékát a képviselő legkésőbb az ülés kezdete előtt 30 perccel írásban, a tárgy megjelölésével előzetesen jelezte részére.

(3) Amennyiben a levezető elnök szerint a megjelölt tárgy nem minősül napirend előtti felszólalásra alkalmasnak, és ezért a napirend előtti felszólalás lehetőségét elutasítja, a képviselő kérésére a napirend előtti felszólalás meghallgatásáról vagy annak elutasításáról a Közgyűlés vita nélkül dönt.

(4) A napirend előtti felszólalás tartalmáról vita nem nyitható, azonban a felszólalással érintett tisztségviselő vagy képviselő 2 perc időtartamban viszontválaszra jogosult.

**32. §** A napirendhez kapcsolódó felszólalás során a levezető elnök szót ad a felszólalónak. A napirendhez kapcsolódó felszólalás időtartama legfeljebb 3 perc lehet, amely időkorláttól egyedi esetben valamely képviselő javaslatára a Közgyűlés egyszerű többséggel eltérhet, az időkorlát felső határának egyidejű meghatározásával.

**10. Vita**

**33. §** (1) A levezető elnök a napirendi pont felett vitát nyit.

(2) Az írásbeli előterjesztést és az önálló képviselői indítványt az előterjesztője a vita előtt szóban kiegészítheti.

(3) Az előterjesztés szerint illetékes bizottság elnöke, elnökhelyettesei – adott esetben – ismerteti a bizottság döntését, véleményét, álláspontját.

(4) A vita során a napirendhez kapcsolódó tanácskozás keretében a képviselők kifejtik véleményüket.

(5) A levezető elnök a jelentkezésük sorrendjében adja meg a szót a képviselőknek.

**34. §** (1) A levezető elnök a napirenden szereplő előterjesztésekről külön-külön nyit vitát. Indokolt esetben az elnök vagy bármely képviselő javasolhatja az összefüggő előterjesztések egy napirendi pontba történő összevonását a tanácskozás során. A javaslatról a Közgyűlés vita nélkül dönt.

(2) Az előterjesztések összevonása esetén a módosító-, illetve a határozati javaslatokról előterjesztésenként külön-külön kell dönteni.

**35. §** (1) A meghívott a Közgyűlés ülésén tanácskozási joggal vesz részt, a napirendi pont a levezető elnök felkérésére, vagy képviselői kérdésre felszólalhat, kifejtheti álláspontját, kérdésre választ ad.

**36. §** (1) Ha a napirendi ponthoz nincs több hozzászóló, a levezető elnök a vitát lezárja.

(2) A vita lezárásáig a levezető elnök vagy bármelyik képviselő javasolhatja a napirendi pont határozathozatal nélküli lezárását. Erről a Közgyűlés vita nélkül, egyszerű szótöbbséggel határoz, a napirendi pont tárgyalásának új időpontra történő kitűzésével együtt.

(3) A levezető elnök az előterjesztésben szereplő és a vita során elhangzott határozati javaslatokat egyenként szavaztatja meg úgy, hogy előbb a módosító és kiegészítő, majd az eredeti javaslatokat teszi fel szavazásra. Szavazni először az „igen" (támogató), majd a „nem" (elutasító) döntésre vonatkozó javaslatról, végül a tartózkodásról kell nyílt szavazással.

**11. A Közgyűlés döntéseivel kapcsolatos szabályok**

**11.1. Határozatképesség**

**37. §** (1) A Közgyűlés akkor határozatképes, ha az ülésen, és az adott döntés meghozatalánál a megválasztott képviselők több mint a fele jelen van.

(2) A határozatképesség megállapítása során a jelenlévő érintettet, a döntéshozatalból kizárt képviselőt, továbbá a be nem töltött képviselői helyet a jelenlévők létszámába be kell számítani.

**11.2. Döntéshozatal**

**38. §** (1) A javaslat elfogadásához

a) egyszerű többséget igénylő döntés esetén a döntéshozatalnál jelenlévő,

b) minősített többséget igénylő döntés esetén a megválasztott

képviselők több mint a felének igen szavazata szükséges.

(2) Az előírt támogatottság hiányában az előterjesztett javaslat elutasítottnak tekintendő.

(3) A Közgyűlés törvény vagy a Szabályzat eltérő rendelkezése hiányában egyszerű szótöbbséggel hozza meg a döntését.

(4) A Közgyűlés minősített többséggel dönt a törvényben, illetve jelen Szervezeti és Működési Szabályzatban meghatározott ügyekben.

**39. §** (1) A Közgyűlés - a Szabályzatban foglalt kivételekkel – határozatait kézfeltartással nyílt szavazással hozza. A levezető elnök név szerinti szavazást rendel el a jelenlévő képviselők több mint a felének kezdeményezésére.

(2) Zárt ülésen tárgyalt ügyekben titkos szavazás is tartható a képviselők minősített többségének a kezdeményezésére. E tényt a levezető elnök állapítja meg.

(3) Szavazólapon történő titkos szavazás esetén az Elnök gondoskodik arról, hogy a személyek neve vagy a döntést igénylő kérdés, valamint a szavazás időpontja a szavazólapra felkerüljön, a szavazólap el legyen látva az Önkormányzat bélyegzőjével. Minden képviselő egy darab lepecsételt szavazólapot kap.

(4) A titkos szavazás előtt a Közgyűlés a képviselők közül háromtagú szavazatszámláló bizottságot (a továbbiakban: SZSZB) választ. Az SZSZB elnökére és két tagjára az Elnök tesz javaslatot.

(5) Az SZSZB elnöke a titkos szavazás megkezdése előtt az üres urnát a képviselőknek felmutatja, az urnát lezárja és elhelyezi az Elnök előtt található asztalon. Ezt követően az SZSZB elnöke ismerteti a titkos szavazás rendjét, majd átadja minden jelen lévő képviselő számára a szavazólapot. A képviselő a szavazólap átvételét aláírásával igazolja az SZSZB elnöke előtt.

(6) Személyre vagy eldöntendő kérdésre vonatkozó titkos szavazás úgy történik, hogy a szavazólapon szereplő név vagy kérdés mellé egymást metsző vagy egymást keresztező vonalat kell tenni az „IGEN” vagy a „NEM”, avagy a „TARTÓZKODOM” körön belülre kék színű tintás tollat használva.

(7) A szavazólap zavartalan kitöltéséhez a képviselő részére elkülönített mobil asztali fülkét vagy az ülésterem mellett lévő külön helyiséget kell biztosítani.

(8) A képviselő a szavazólap kitöltését követően a szavazólapot az Elnök előtt elhelyezett, előzetesen lezárt urnába dobja be.

(9) Érvénytelen a szavazat, ha:

a) nem a szavazólapon adták le,

b) nem kék színű tintás tollal töltötték ki a szavazólapot,

c) a szavazólapról hiányzik az Önkormányzat pecsétje,

d) a képviselő a szavazólapon kört üresen hagy, vagy egynél több körbe helyezi el körön belül a két egymást metsző vonalat.

(10) A titkos szavazás befejezésekor az SZSZB elnöke az ülésteremben az urnát felnyitja, szavazólaponként ismerteti a leadott szavazatokat. Az SZSZB elnöke a szavazatok ismertetése után a szavazólapokat átadja a bizottság másik két tagjának áttekintésre, végül ismerteti a titkos szavazás eredményét.

(11) A titkos szavazásról külön jegyzőkönyv készül, amely a közgyűlési jegyzőkönyv részét képezi. A titkos szavazásról készült jegyzőkönyvben rögzíteni kell az alábbiakat:

a) a szavazás tárgyát,

b) az urna megvizsgálásának és lezárásnak tényét,

c) a leadott összes szavazat számát („IGEN”, „NEM”, „TARTÓZKODOM” szavazatokat külön jelöve),

d) a személyre vagy a kérdésre leadott „IGEN”, „NEM”, „TARTÓZKODOM” szavazatok számát,

e) a szavazás eredményét.

**40. §** (1) A Közgyűlés döntéshozatalából kizárható az, akit vagy akinek hozzátartozóját az ügy személyesen érinti. A képviselő köteles bejelenteni a személyes érintettségét. A kizárásról az érintett képviselő kezdeményezésére vagy bármely más képviselő javaslatára a Közgyűlés dönt. A kizárt képviselő a határozatképesség szempontjából jelenlévőnek minősül.

(2) Az (1) bekezdés szerinti szabályok nem alkalmazhatóak az Önkormányzat elnökének, elnökhelyettesének megválasztására, továbbá a bizottságok létrehozására, bizottsági tisztségviselők megválasztására.

**41. §** (1) A Közgyűlés szavazással hozott döntéseit, határozatait naptári évenként kezdődően folyamatos sorszámmal és pontos dátummal kell ellátni. A Közgyűlés által meghozott határozatok közzététele az I. fejezet 2.§ e) pontjában megjelölt honlapon történik.

(2) A határozat – több döntés meghozatala esetén döntésenként – tartalmazza a végrehajtásért felelős nevét és a végrehajtás határidejét.

**42. §** (1) Az ülésről hangfelvételt kell készíteni, amely a nyilvános ülés esetében közérdekű adat. A hangfelvétel:

a) nyilvánosságát, meghallgatását, arról másolat készítését térítés ellenében – a közérdekű adatok megismerésére irányuló igényre vonatkozó jogszabályok és a Hivatal belső szabályzatai alapján –, valamint

b) őrzését

a Hivatal biztosítja.

(2) A Közgyűlés tagja az ülésről készült hangfelvétel másolatára térítésmentesen jogosult ilyen irányú kérés hivatalvezetőhöz történő benyújtása estén.

**12. A jegyzőkönyv**

**43. §** (1) A Közgyűlés üléséről – amennyiben az Njtv. vagy egyéb jogszabály eltérően nem rendelkezik - az ülést követő tizenöt napon belül – a hangfelvétel felhasználásával – magyar nyelvű jegyzőkönyvet kell készíteni. A jegyzőkönyv közokirat.

(2) A jegyzőkönyv tartalmazza:

a) az ülés helyét és időpontját;

b) a megjelent képviselők nevét, az ülésről történő távozásuk időpontját;

c) a meghívottak nevét, megjelenésük tényét;

d) a javasolt, elfogadott és tárgyalt napirendi pontokat;

e) az előterjesztéseket;

f) az egyes napirendi pontokhoz hozzászólók nevét, részvételük jogcímét, a hozzászólásuk, illetve az ülésen elhangzottak lényegét;

g) a szavazásra feltett döntési javaslat pontos tartalmát;

h) a döntéshozatalban résztvevők számát;

i) a döntéshozatalból kizárt képviselő nevét és a kizárás indokát;

j) a hivatalvezető jogszabálysértésre vonatkozó jelzését;

k) döntésenként az egyetértő (támogató) és elutasító szavazatok és tartózkodók pontos számát, a szavazás számszerű eredményét;

l) a meghozott döntések szó szerinti szövegét;

m) a Szabályzatban meghatározott további tartalmi elemeket.

(3) A jegyzőkönyvet az ülést levezető tisztségviselő és a Közgyűlés által a képviselők közül, a jegyzőkönyv hitelesítésére ülésenként választott két fő hitelesítő írja alá.

**44. §** A zárt ülésről külön jegyzőkönyv készül. A külön törvény szerinti közérdekű adat és a közérdekből nyilvános adat megismerésének lehetőségét zárt ülés tartása esetén is biztosítani kell. E jegyzőkönyv készítésére egyebekben a nyilvános ülés jegyzőkönyvére vonatkozó szabályok az irányadóak.

**IV. fejezet**

**1. A Közgyűlés szerveinek feladat - és hatásköre**

**1.1. Az elnök**

**45. §** Az Önkormányzat nevében és képviseletében aláírási és kötelezettségvállalási joggal az elnök önállóan rendelkezik.

**46. §** Az elnök feladat- és hatásköre:

a) képviseli az Önkormányzatot;

b) ellátja a Közgyűlés által határozati formában rögzített feladati kataszterben szereplő egyes, rá átruházott feladat- és hatásköröket;

c) összehívja és vezeti a Közgyűlés üléseit;

d) javaslatot tesz a hivatalvezető személyére, és – a felmentés esetét kivéve – munkáltatói jogot gyakorol a hivatalvezető felett;

e) egyéb munkáltatói jogot gyakorol az Önkormányzat intézményeinek, gazdálkodó és egyéb szervezeteinek vezetői felett;

f) felfüggesztheti a bizottság döntését, ha az ellentétes a Közgyűlés határozatával, vagy sérti az Önkormányzat érdekeit;

g) indítványozhatja a bizottság összehívását;

h) írásos beszámolót készít a Közgyűlés részére az előző ülés óta történt – az önkormányzati feladatellátáshoz és hatáskör gyakorlásához kapcsolódó – főbb eseményekről és tárgyalásokról;

i) a tanácsnok megállapításait, javaslatait ismerteti a Közgyűléssel;

j) média megjelenései során köteles az Önkormányzat jó hírét megvédeni.

**1.2. Az elnökhelyettesek**

47. § (1) Az elnökhelyettesek az elnök irányításával annak munkáját segítik, ellátják az elnök által rájuk bízott feladatokat.

(2) Az elnökhelyettesek a helyettesítési jogkörben ellátott hatáskörök gyakorlására az elnök által írásban történő kijelölésük sorrendjében jogosultak.

**1.3. A bizottság**

***48. § (1) A Közgyűlés a feladatainak hatékonyabb ellátása, a törvényesség és szakmaiság feltételeinek biztosítása érdekében a 13. § d) pont szerinti bizottságot hozza létre.***

(2) A bizottság a feladatkörében előkészíti a testület döntését, és a Közgyűlés által ráruházott hatáskörben döntést hoz.

(3) A bizottság működésére, határozatképességére, döntéshozatalára a Közgyűlés működésének, döntéshozatalának szabályait kell alkalmazni.

***1.3.1. Pénzügyi Bizottság***

***49. § (1) A Pénzügyi Bizottság (a továbbiakban: Bizottság) tagjainak száma 5 fő.***

***(2) A Bizottság feladata az Önkormányzatnál és költségvetési szerveinél, szervezeteinél:***

***a) az éves költségvetési tervezetnek, a féléves és éves beszámoló tervezetének véleményezése;***

***b) a pénzügyi folyamatok figyelemmel kísérése és értékelése;***

***c) a pénzügyi döntések (különösen hitelfelvételek) megalapozottságának vizsgálata;***

***d) a pénzügyi jogszabályok és belső szabályzatok hatályosulásának vizsgálata.***

***(3) A Bizottság a vizsgálatának megállapításait jelentés formájában haladéktalanul megküldi a Közgyűlésnek, amely a jelentésről soron kívül dönt.***

***(4) A döntés elmaradásáról, továbbá, ha a Közgyűlés a Bizottság vizsgálati megállapításaival nem ért egyet, illetve a szükséges intézkedéseket nem teszi meg, a Bizottság tájékoztatja a kormányhivatalt és az Állami Számvevőszéket.***

***(5) Vagyonnyilatkozatok beérkezésének ellenőrzése.***

***(6) Nyilvántartja és ellenőrzi a képviselői vagyonnyilatkozatokat, lefolytatja a vagyonnyilatkozattal kapcsolatos eljárásokat.***

**1.5.**

**Az Önkormányzat Hivatala**

**50. §** (1) A Hivatal az Önkormányzat által alapított költségvetési szerv.

(2) A Hivatal feladatai:

1. az Önkormányzat szerveként formai és törvényességi szempontból előkészíti és végrehajtja annak határozatait, ellátja az Önkormányzat gazdálkodásával kapcsolatos feladatokat, így különösen:

a) végrehajtja a testületi és átruházott hatáskörben meghozott tisztségviselői határozatokat;

b) ellátja a költségvetési szervi gazdálkodás szerinti feladatait;

c) ellátja az Njtv. szerinti ideiglenes kezelői feladatokat.

2. a képviselők munkájának segítése;

3. a képviselői vagyonnyilatkozat önkormányzati honlapon történő nyilvánosságra hozatala;

4. az Önkormányzat által fenntartott köznevelési intézmények vonatkozásában a működéssel összefüggő, pénzügyi kötelezettségvállalással nem járó, az egyéb jogszabályokban a fenntartó számára előírt feladatok ellátása;

5. a nemzeti köznevelésről szóló törvény által a fenntartó részére előírt kötelezettségek végrehajtása, betartása és betartatása;

6. a köznevelési intézményekre vonatkozó, jogszabályban előírt - kizárólagos jogkörök kivételével - a tanév rendjéhez igazodó, illetve azzal összefüggő fenntartói feladatok ellátása;

(3) A Hivatal feladatai ellátásának részletes szabályait, belső rendjét és módját a Hivatal Szervezeti és Működési Szabályzata határozza meg. A Hivatal Szervezeti és Működési Szabályzatát a Közgyűlés fogadja el.

**1.5.1.**

**A hivatalvezető**

**51. §** (1) A Közgyűlés az elnök javaslatára, pályázat alapján, határozatlan időre, jogszabály által megállapított képesítési feltételeknek megfelelő hivatalvezetőt nevez ki a Hivatal élére. A felmentés jogát a Közgyűlés gyakorolja.

(2) A kinevezés vezetői megbízásnak minősül.

(3) A hivatalvezető helyettesítésére és munkájának segítésére hivatalvezető-helyettes nevezhető ki. A hivatalvezető-helyettes feladatait a hivatalvezető útmutatásai alapján, annak szakmai felügyelete mellett végzi. A hivatalvezető-helyettes a hivatalvezető akadályoztatása esetén, a hivatalvezető helyett jár el.

(4) A hivatalvezető feladatai:

1. jelzi a Közgyűlésnek, az elnöknek és a bizottságnak, ha eljárásaiknál és döntéseiknél jogszabálysértést észlel;

2. vezeti a Hivatalt, ellátja az ehhez kapcsolódó munkáltatói jogkörbe tartozó feladatokat, e körben kinevezi a Hivatal köztisztviselőit, illetve a Hivatal nem köztisztviselő munkavállalóival egyéb munkavégzésre irányuló jogviszonyt létesít, és a Hivatal dolgozói felett gyakorolja a munkáltatói jogokat;

3. szabályozza a Hivatal belső működésének rendjét;

4. gondoskodik a Közgyűlés működésével kapcsolatos feladatok ellátásáról;

5. előkészíti a testületi döntéseket, tanácskozási joggal részt vesz az üléseken;

6. évente beszámol a Közgyűlésnek a Hivatal tevékenységéről;

7. a hivatalvezető ellátja az önkormányzati költségvetés, a zárszámadás és az önkormányzati pénzügyi beszámolók összeállításával kapcsolatos feladatokat;

8. a Közgyűlés, a bizottság és a társulás ülésének jegyzőkönyvét az ülést követő tizenöt napon belül – amennyiben az Njtv. vagy egyéb jogszabály eltérően nem rendelkezik – a Nemzeti Jogszabálytár szolgáltatója által e célra kialakított informatikai rendszeren keresztül megküldi a kormányhivatalnak.

***1.6.***

***A tanácsnok***

***52. § A Közgyűlés az elnök javaslatára a ~~(1)-(3)~~ (1)-(5) bekezdésekben meghatározott feladatok ellátásának felügyeletére legfeljebb ~~három~~ öt tanácsnokot választ:***

***(1) Magyarországi Romák Országos Önkormányzatának roma hagyományokért és nyelvápolásért felelős tanácsnoka;***

***(2) Magyarországi Romák Országos Önkormányzatának ~~közművelődési~~  roma intézményhálózatért felelős tanácsnoka;***

***(3) Magyarországi Romák Országos Önkormányzatának roma nemzetiségi pályázatokért felelős tanácsnoka;***

***(4) Magyarországi Romák Országos Önkormányzatának roma sport- és ifjúságért felelős tanácsnoka,***

***(5) Magyarországi Romák Országos Önkormányzatának roma foglalkoztatásért felelős tanácsnoka.***

***~~(4)~~ (6) A tanácsnok a feladatellátása során:***

***a) az Önkormányzat képviseletében a Közgyűlés határozatba foglalt írásos meghatalmazása alapján és a meghatalmazásban foglaltak szerint járhat el;***

***b) megállapításait, javaslatait a Közgyűlés részére terjeszti elő.***

***c) A Közgyűlés által választható tanácsnokok feladatköreit a Szervezeti és Működési Szabályzat 4. számú melléklete tartalmazza.***

***V. fejezet***

***1. Az elnök, elnökhelyettes, képviselő, bizottsági elnök és tag díjazása***

***53. § (1) A Közgyűlés az elnöknek, az elnökhelyettesnek, a Közgyűlés tagjának, valamint a bizottság elnökének és tagjának – az Önkormányzat költségvetése terhére, a nemzetiségi közfeladat-ellátás veszélyeztetése nélkül – tiszteletdíjat, valamint minden itt felsorolt személynek természetbeni juttatást állapíthat meg.***

***(2) Az Njtv.-ben meghatározott kötelezettségeit megszegő képviselő megállapított tiszteletdíját, természetbeni juttatását a Közgyűlés a szervezeti és működési szabályzatában meghatározottak alapján legfeljebb tizenkét havi időtartamra legfeljebb 20%-os mértékben csökkentheti, megvonhatja. Ismételt kötelezettségszegés esetén a csökkentés vagy a megvonás újra megállapítható.***

***(3) A (2) bekezdés szerinti kötelezettség megszegésének tekintendő, ha a képviselő, bizottsági tag, bizottsági elnök közgyűlési ülésről, vagy bizottsági ülésről igazolatlanul hiányzik. Igazolatlan hiányzásnak minősül különösen, ha a távollétet előzetesen az elnöknél, bizottsági elnöknél írásban nem jelentik be. Többszöri igazolt távollétre csak különös méltánylást érdemlő esetben van lehetőség. Kötelezettség megszegésének tekintendő az is, ha a képviselő a közgyűlési ülésen történő megjelenése esetén a Közgyűlés munkájában, döntéshozatali eljárásában nem vesz részt, azt magatartásával gátolja.***

***(4) A tiszteletíj csökkentéséről, mértékéről, és időtartamáról a Közgyűlés minősített többséggel dönt.***

***54. § (1) A Közgyűlés az elnök tiszteletdíját a közszolgálati tisztviselőkről szóló törvény szerinti illetményalap (38.650. - Ft) tizennyolcszorosában állapítja meg.***

***(2) Az Njtv 110 § (3)Szerint ha az országos önkormányzatnak költségvetési támogatási vagy európai uniós forrásból visszafizetésre vonatkozó kötelezettsége áll fenn, a visszafizetési kötelezettség fennállásának időtartama alatt az országos önkormányzat által megállapított tiszteletdíj összege nem lehet magasabb az elnök esetében a közszolgálati tisztviselőkről szóló törvény szerinti illetményalap nyolcszorosánál.***

***(3) A 55. § szerinti további személyek tiszteletdíja:***

***a) elnökhelyettes esetében a köztisztviselői illetményalap tizenötszöröse, illetve amennyiben az Njtv 110 § (3)szerint az országos önkormányzatnak költségvetési támogatási vagy európai uniós forrásból visszafizetésre vonatkozó kötelezettsége áll fenn, a visszafizetési kötelezettség fennállásának időtartama alatt az országos önkormányzat által megállapított tiszteletdíj összege nem lehet magasabb az alelnök esetében a közszolgálati tisztviselőkről szóló törvény szerinti illetményalap hatszorosánál.***

***b) bizottság elnöke esetében a köztisztviselői illetményalap tízszerese, illetve amennyiben az Njtv 110 § (3)szerint az országos önkormányzatnak költségvetési támogatási vagy európai uniós forrásból visszafizetésre vonatkozó kötelezettsége áll fenn, a visszafizetési kötelezettség fennállásának időtartama alatt az országos önkormányzat által megállapított tiszteletdíj összege nem lehet magasabb a bizottság elnöke esetében a közszolgálati tisztviselőkről szóló törvény szerinti illetményalap ötszörösénél.***

***c) bizottság tagja esetében a köztisztviselői illetményalap hatszorosa, illetve amennyiben az Njtv 110 § (3)szerint az országos önkormányzatnak költségvetési támogatási vagy európai uniós forrásból visszafizetésre vonatkozó kötelezettsége áll fenn, a visszafizetési kötelezettség fennállásának időtartama alatt az országos önkormányzat által megállapított tiszteletdíj összege nem lehet magasabb a bizottság tagja esetében a közszolgálati tisztviselőkről szóló törvény szerinti illetményalap háromszorosánál.***

***d) képviselő esetében a köztisztviselői illetményalap négyszerese, illetve amennyiben az Njtv 110 § (3)szerint az országos önkormányzatnak költségvetési támogatási vagy európai uniós forrásból visszafizetésre vonatkozó kötelezettsége áll fenn, a visszafizetési kötelezettség fennállásának időtartama alatt az országos önkormányzat által megállapított tiszteletdíj összege nem lehet magasabb a képviselő esetében a közszolgálati tisztviselőkről szóló törvény szerinti illetményalap kétszeresénél.***

***55. § (1) A képviselőnek a Közgyűlés képviseletében vagy a Közgyűlés, illetve az elnök megbízásából végzett tevékenységével összefüggő, általa előlegezett, számlával igazolt, szükséges költségét meg kell téríteni.***

***(2) Az önkormányzati tisztségviselő, képviselő tiszteletdíja, illetménye és egyéb juttatása közérdekű adat.***

**2. A képviselő**

56. § (1) A képviselő, mint a Közgyűlés tagja, nemzetiségi ügyekben a roma nemzetiség érdekeit képviseli. Részt vesz az Önkormányzat testületi döntéseinek előkészítésében, a döntésben és a végrehajtás megszervezésében.

(2) A képviselő megbízatása, jogai és kötelezettségei a megválasztásával keletkeznek, jogai és kötelezettségei a megbízatás megszűnésével szűnnek meg.

57. § A képviselő:

a) megbízás alapján képviselheti a Közgyűlést;

b) köteles a közgyűlési üléseken megjelenni, a Közgyűlés munkájában és döntéshozatali eljárásában részt venni;

c) megbízatásának ideje alatt legalább egy alkalommal köteles részt venni a kormányhivatal által szervezett ingyenes képzésen.

**3. A vagyonnyilatkozat-tételi kötelezettség**

**58. §** (1) A képviselő a megválasztásától számított harminc napon belül, majd ezt követően minden év január 31-ig az Njtv. szerinti vagyonnyilatkozatot köteles tenni. A képviselő saját vagyonnyilatkozatához csatolni köteles a vele közös háztartásban élő házastársának vagy élettársának, valamint gyermekének az Njtv-ben meghatározott vagyonnyilatkozatát.

(2) A vagyonnyilatkozat tételének elmulasztása esetén – annak benyújtásáig – a képviselő nem gyakorolhatja képviselői jogait, és nem részesülhet tiszteletdíjban, természetbeni juttatásban, költségtérítésben.

(3) A vagyonnyilatkozatot a Pénzügyi Bizottság tartja nyilván és ellenőrzi. A képviselő vagyonnyilatkozata – az ellenőrzéshez szolgáltatott azonosító adatok kivételével – nyilvános. A képviselő hozzátartozójának nyilatkozata nem nyilvános, abba csak a Pénzügyi Bizottság tagjai tekinthetnek be az ellenőrzés céljából. A vagyonnyilatkozattal kapcsolatos eljárást a Pénzügyi Bizottságnál bárki kezdeményezheti. Az eljárás eredményéről a bizottság a soron következő ülésén tájékoztatja a Közgyűlést.

(4) A vagyonnyilatkozattal kapcsolatos eljárás során, a vagyonnyilatkozatban foglaltak valóságtartalmának ellenőrzése érdekében, a Pénzügyi Bizottság felhívására a képviselő köteles a saját, illetve hozzátartozója vagyonnyilatkozatában feltüntetett adatokra vonatkozó azonosító adatokat haladéktalanul írásban bejelenteni. Az azonosító adatokat csak a bizottság tagjai ismerhetik meg, azokat az eljárás lezárását követő 8 napon belül törölni kell.

**4. Az Önkormányzat tisztségviselőjének és tagjának összeférhetetlensége**

**59. §** (1) Az Önkormányzat elnöke, elnökhelyettese, képviselője nem lehet a Njtv. 106. § (3) bekezdésében meghatározott tisztségek betöltője.

(2) Az Önkormányzat főállású elnöke, elnökhelyettese az Njtv. 106. § (11) bekezdésében meghatározott tevékenységek, illetve jogviszony kivételével egyéb, az Njtv. 106. § (11) bekezdésében meghatározott jogviszonyt nem létesíthet, más kereső foglalkozást nem folytathat, és e tevékenységet nem végezheti gazdasági társaság személyesen közreműködő tagjaként, egyéb tevékenységéért díjazást nem fogadhat el.

**4.1. Az összeférhetetlenségi eljárás**

**60. §** Az összeférhetetlenségi ok felmerülésére, megszüntetésére, megállapítására, illetve annak jogkövetkezményeire az Njtv. 106. § (4)-(6) bekezdéseiben meghatározott rendelkezéseit kell alkalmazni.

**5. A méltatlanság**

**61. §** A Közgyűlés az Njtv. 107. § (1) bekezdésének a)-d) pontjaiban meghatározott esetekben szünteti meg méltatlanság miatt a képviselő megbízatását. A méltatlanságra vonatkozó további szabályokat az Njtv. 107. § (2)-(5) bekezdései tartalmaznak.

***VI. fejezet***

***Egyéb rendelkezések***

***1. Az Önkormányzat és a társadalmi esélyekért és roma kapcsolatokért felelős államtitkár és a diagnózis alapú felzárkózási stratégia végrehajtásáért felelős miniszterelnöki biztos kapcsolata***

***62. §*** *Az Önkormányzat együttműködik* ***a társadalmi esélyekért és roma kapcsolatokért felelős államtitkárral****, a Kormánnyal kötött Keretmegállapodás megújításában, egyeztetésében, valamint a cél eléréséhez szükséges intézkedések végrehajtásában, ugyancsak együttműködik* ***a diagnózis alapú felzárkózási stratégia végrehajtásáért felelős miniszterelnöki biztossal*** *is.*

**2. Az Önkormányzat intézményei**

**63. §** (1) Az Önkormányzat intézményei költségvetési szervek, feladataikat az alapító okiratban foglaltak alapján és belső szabályzataik szerint látják el.

(2) Az Önkormányzat intézményeinek felsorolása a Szabályzat ~~6.~~ 5. számú mellékletét képezi.

**VII. fejezet**

**Záró rendelkezések**

64. §   (1) Jelen Szabályzat az elfogadás napján lép hatályba. ~~A Szabályzat hatályba lépésével egyidejűleg az MROÖ 59/2025. (V. 27.) határozatával elfogadott SZMSZ hatályát veszti.~~

(2) A Magyarországi Romák Országos Önkormányzata Szervezeti és Működési Szabályzata a módosításokkal egységes szerkezetben alkalmazandó.

(3) A Szervezeti és Működési Szabályzat nem módosított rendelkezései változatlan tartalommal hatályban maradnak.

~~64. §  (2)~~ (4) A Szabályzat mellékletei:

1. és 2. számú mellékletét képezi a Közgyűlés tagjainak, valamint az elnökhelyetteseinek a névsorát;

***3. számú melléklet képezi a Pénzügyi Bizottság névsorát;***

***4. számú melléklet képezi az Önkormányzat tanácsnokainak felsorolását valamint tanácsnokok feladatköreinek meghatározását;***

5. számú melléklet képezi az Magyarországi Romák Országos Önkormányzata intézményeinek felsorolását;

6. számú melléklet képezi Nemzetiségi lista állítás, a kampánytevékenység, valamint a Nemzeti Választási Bizottság tagja megbízásának szabályait tartalmazó rendelkezést.

**65. §** Jelen Szabályzat által nem szabályozott kérdésekben a vonatkozó jogszabályi előírások és a Hivatal belső szabályzatai az irányadók.

*1. sz. melléklet*

A **Magyarországi Romák Országos Önkormányzata** Közgyűlésének tagjai

|  |  |
| --- | --- |
| Aba-Horváth István | Németh Tibor |
| Horváth Elemérné | Vajda László |
| Nádasdi József | Barkóczi Géza |
| Lukács József | Turó Tamás |
| Brandt Róbert | Tar József István |
| Virág István | Galyas József |
| Balogh Zoltán | Erősné Balogh Szilvia |
| Bogdán Ferenc | Duka László János |
| Balogh András | [Orsós Ferenc](https://vtr.valasztas.hu/nemz2024/valasztopolgaroknak/jelolo-szervezetek/jeloltek/1216884) |
| Váradi Jozsef | [Góman János József](https://vtr.valasztas.hu/nemz2024/valasztopolgaroknak/jelolo-szervezetek/jeloltek/5951916) |
| Rézműves János | [Patkás Julianna](https://vtr.valasztas.hu/nemz2024/valasztopolgaroknak/jelolo-szervezetek/jeloltek/9157776) |
| Bernáth Bálint | Rupa Éva |
| Tatai Ferenc | Bordás Géza |
| Zsigmond Károly | Farkas Sándor |
| Károlyi Zsolt | Makula Zoltán |
| Sárközi József | Váradi Gábor |
| Sztojka István | Tóth Áron |
| Orsós Margit | Horváth József |
| Szegedi József | Balogh Mihály (született: 2002.) |
| Menyhért Attila | Horváth Zsolt |
| Szőrös Vilmos | Varga Zoltán |
| Pálfi István | Serpergel Kálmán |
| Jakab István | Dancs Mihály |
| Dancsné Iváncsik Erika |  |

*2. sz. melléklet*

|  |  |
| --- | --- |
| A **Magyarországi Romák Országos Önkormányzata** elnökhelyetteseinek névsora | |
| **1**. | Galyas József |
| **2.** | Rézműves János |
| **3.** | Sárközi József |
| **4.** | Tar József István |

*3. sz. melléklet*

Pénzügyi Bizottság, tagjainak névsora

1. Bordás Géza Pénzügyi Bizottság elnöke

2. ….. Pénzügyi Bizottság tagja

3. Németh Tibor Pénzügyi Bizottság tagja

4. Lukács József Pénzügyi Bizottság tagja

5. Varga Zoltán Pénzügyi Bizottság tagja

***4. sz. melléklet***

***A Magyarországi Romák Országos Önkormányzat tanácsnokai és feladatkörei***

|  |  |
| --- | --- |
| ***(1) A Magyarországi Romák Országos Önkormányzat roma hagyományokért és nyelvápolásért felelős tanácsnoka;*** | Bernáth Bálint |
| ***(2) A Magyarországi Romák Országos Önkormányzat roma intézményhálózatért felelős tanácsnoka;*** | Orsós Ferenc |
| ***(3) A Magyarországi Romák Országos Önkormányzat roma nemzetiségi pályázatokért felelős tanácsnoka;*** | Horváth Zsolt |
| ***(4) A Magyarországi Romák Országos Önkormányzatának roma sport- és ifjúságért felelős tanácsnoka;*** |  |
| ***(5) Magyarországi Romák Országos Önkormányzatának roma foglalkoztatásért felelős tanácsnoka.*** |  |

**1. A Magyarországi Romák Országos Önkormányzatroma hagyományokért és nyelvápolásért felelős tanácsnokának feladatai:**

- figyelemmel kíséri az Önkormányzat által fenntartott oktatási intézmények roma nemzetiségi nevelési, roma nyelv és hagyományápolást érintő szakmai tevékenységét;

- véleményezi a roma nemzetiségi nevelést érintő, törvény, rendelet, tanterv, és tankönyvkiadási koncepciók tervezeteit,

- javaslatot tesz az Önkormányzat által fenntartott oktatási intézmények roma hagyományok és roma nyelvápolás fejlesztését érintő kérdésekben;

- kapcsolatot tart az ország területén működő roma nyelvet és tradicionális hagyományokat őrző, ápoló szervezetekkel.

## 2. A Magyarországi Romák Országos Önkormányzat roma intézményhálózatért felelős tanácsnokának feladatai:

* Felügyeli és koordinálja az MROÖ fenntartásában, irányítása vagy felügyelete alatt működő intézmények (pl. oktatási, kulturális, szociális, közművelődési) tevékenységét.
* Közreműködik az intézményfejlesztési koncepciók és fenntartási tervek kidolgozásában.
* Ellenőrzi az intézmények szakmai működését, gazdálkodását és a jogszabályi előírásoknak való megfelelést.
* Elősegíti az intézmények közötti szakmai együttműködést, tapasztalatcserét és hálózatépítést.
* Kapcsolatot tart az állami, önkormányzati és civil fenntartókkal, valamint részt vesz az intézményhálózat fejlesztését célzó pályázatok előkészítésében és megvalósításában.

**3. A Magyarországi Romák Országos Önkormányzatroma nemzetiségi pályázatokért felelős tanácsnokának feladatai:**

- tanácsnoki munkája során kapcsolatot tart és együttműködik a Magyarországi Romák Országos Önkormányzat tanácsnokaival,

- Magyarországi Romák Országos Önkormányzattanácsnokaival együttműködve azok útján a civil szervezetek és roma nemzetiségi önkormányzatok részére szakmai tájékoztatást nyújt a roma kulturális-, művészeti és közösségi célú pályázatok elkészítéséhez,

- tanácsnoki munkája során részt vesz a roma nemzetiségi pályázatok döntés-hozó bizottságában.

## 4. A Magyarországi Romák Országos Önkormányzat roma sport- és ifjúságért felelős tanácsnokának feladatai:

- Összehangolja és támogatja az önkormányzat sport- és ifjúságpolitikai tevékenységét.

- Előmozdítja a roma fiatalok sportban és közösségi életben való aktív részvételét, különös tekintettel a tehetséggondozásra.

- Kapcsolatot tart sportegyesületekkel, iskolákkal, ifjúsági szervezetekkel és civil partnerekkel.

- Részt vesz a roma fiatalokat célzó sport- és közösségi programok, versenyek, táborok, ösztöndíjprogramok szervezésében és koordinálásában.

- Közreműködik az ifjúsági stratégiák, sportfejlesztési tervek, valamint prevenciós és közösségfejlesztő programok kidolgozásában.

## 5. A Magyarországi Romák Orszgos Önkormányzat roma foglalkoztatásért felelős tanácsnokának feladatai:

- Közreműködik az országos és helyi roma foglalkoztatási programok kidolgozásában és megvalósításában.

- Kapcsolatot tart a munkaügyi szervekkel, kormányhivatalokkal, gazdasági kamarákkal, valamint civil és nonprofit szervezetekkel a roma munkavállalók elhelyezkedésének elősegítése érdekében.

- Javaslatokat dolgoz ki az önkormányzat foglalkoztatáspolitikai stratégiájára, valamint a munkaerőpiaci integrációt segítő képzési és átképzési programokra.

- Figyelemmel kíséri a roma közösségekben zajló közfoglalkoztatási, vállalkozásfejlesztési és szociális gazdasági kezdeményezéseket.

- Elősegíti a roma fiatalok és nők munkaerőpiaci részvételének növelését célzó programok megvalósítását.

*5. sz. melléklet*

|  |
| --- |
| Az Országos Roma Önkormányzat intézményei |
| 1. Országos Roma Foglalkoztatási Központ |
| 2. Országos Roma Kulturális és Média Centrum |
| 3. Országos Roma Sportközpont |
| 4. Országos Roma Misszió |
| 5. Tiszapüspöki Általános Iskola |
| 6. Teleki József Általános Iskola és Szakképző Iskola |

*6. sz. melléklet*

Nemzetiségi lista állítása és a kampánytevékenység szabályai az országgyűlési képviselők választásán, a Nemzeti Választási Bizottság tagja megbízásának szabályai

1.) A Közgyűlés át nem ruházható hatáskörben, nyílt szavazással, minősített többséggel dönt arról, hogy az országgyűlési képviselők általános választásán állít-e nemzetiségi listát. A Közgyűlés a döntésben meghatározza a nemzetiségi listán jelölhető jelöltek számát is.

2.) A nemzetiségi listán legalább három, legfeljebb hét jelöltet kell megválasztani.

A listára történő jelölés szabályai

3.) A nemzetiségi listára történő választási eljárás lefolytatására a Közgyűlés – tagjai közül – háromtagú szavazatszámláló és választási bizottságot (a továbbiakban: választási bizottság) választ. A megválasztott választási bizottsági tagok egyszerű szótöbbséggel maguk közül elnököt választanak. Nem lehet a választási bizottság tagja az, akit a 4.) és 6.) pont szerint a nemzetiségi listára jelöltek. Az e pontban meghatározott választási bizottság munkáját a hivatalvezető segíti.

3.1.A szavazatszámláló és választási bizottság feladatai:

- a szavazólapra ajánlott személyekkel kapcsolatos szavazás közgyűlési határozatnak megfelelő, szabályszerű lebonyolítása,

- a szavazatszámlálás elvégzése, valamint

- a szavazás eredményének megállapítása.

A szavazatszámláló bizottság az urna állapotát, valamint azt, hogy az üres, az elsőként szavazó képviselővel együtt – aki nem lehet a szavazatszámláló bizottság tagja – a szavazás megkezdése előtt megvizsgálja, majd lezárja. Az urnát nem lehet kivinni a szavazás helyszínéről. Mindezeket, valamint a szavazás kezdetének pontos idejét a szavazatszámláló bizottság egy tagja jegyzőkönyvbe mondja, egyúttal arra is felhívja a figyelmet, hogy a szavazatok leadására, a szavazólapok urnába helyezésére 1 óra időtartamban van lehetőség.

A Közgyűlés tagjai aláírással igazoltan veszik át a Hivatalvezetőtől a szavazólapot. A szavazólapot nem lehet a szavazás helyszínéről kivinni.

Ha a képviselő a szavazólap urnába történő helyezése előtt jelzi, hogy a szavazólap kitöltését elrontotta, a rontott szavazólapot a szavazatszámláló bizottság bevonja, egy külön e célra szolgáló borítékba helyezi, és a rontott szavazólap helyett új szavazólapot ad ki. A szavazatszámláló bizottság a rontott szavazólap helyett újat képviselőnként csak egyszer adhat ki. Mindezeket a szavazatszámláló bizottság elnöke– adott esetben az új szavazólapot kérő képviselő megnevezésével – jegyzőkönyvben rögzíti.

A szavazatszámláló bizottság elnöke – a pontos idő megjelölésével – jegyzőkönyvbe mondja a szavazás idejének leteltét, majd a szavazatszámláló bizottság határozatával a szavazást lezárja.

Az elnök szünetet rendel el a szavazatszámlálás időtartamára.

A szavazás lezárását követően a szavazatszámláló bizottság tagjai az urnát egy üres asztalra helyezik; az urna felbontása előtt ellenőrzik az urna sértetlenségét, és felbontják az urnát. Mindezeket a szavazatszámláló bizottság elnöke jegyzőkönyvbe mondja.

A leadott szavazatokat a szavazatszámláló bizottság haladéktalanul megszámolja.

A szavazatszámláló bizottság külön csoportba helyezi és összeszámlálja az érvénytelen szavazólapokat. Az érvénytelenség okát a szavazólap hátoldalára rá kell vezetni, és azt a szavazatszámláló bizottság tagjai és a hivatalvezető, mint a szavazatszámláló bizottság mellett működő jegyzőkönyvvezető aláírják. A szavazatszámláló bizottság az érvénytelen szavazólapokat külön csomagolja.

Az érvényes szavazatokat ajánlott személyenként külön-külön meg kell számolni, majd el kell végezni a szavazólapok csomagolását. A csomagra rá kell írni az érvényes szavazatok számát ajánlott személyenként.

A szavazólapokat, illetve a szavazatokat legalább kétszer meg kell számlálni. Az ismételt számlálást addig kell folytatni, amíg annak eredménye valamely megelőző számlálás eredményével azonos nem lesz.

A szavazatszámláló bizottság a szavazatok megszámlálását követően megállapítja a szavazás eredményét ajánlott személyenként; ezt a hivatalvezető a szavazatszámláló bizottság mellett működő jegyzőkönyvvezető közreműködésével külön jegyzőkönyvben rögzíti. E jegyzőkönyvet a szavazatszámláló bizottság tagjai és a hivatalvezető, valamint a jegyzőkönyvvezető írják alá.

A szavazatszámláló bizottság elnöke az erről szóló jegyzőkönyv alapján ismerteti a szavazás eredményét.

A szavazólapok, a számlálólapok, valamint a szavazás lebonyolítása során készített jegyzőkönyvek és egyéb iratok megőrzéséről a hivatalvezető gondoskodik.

4.) A nemzetiségi listán jelölt személyre, a Közgyűlés bármely tagja javaslatot tehet a nemzetiségi listaállításról szóló közgyűlést megelőzően írásban, vagy a Közgyűlés ülésén szóban. Egy közgyűlési tag egy személyre tehet javaslatot.

5.) A nemzetiségi listán jelölt az lehet, akit a központi választói névjegyzékben roma nemzetiségi választópolgárként az országgyűlési képviselők választására kiterjedő hatállyal is névjegyzékbe vettek, és a jelölést elfogadja. A jelölt a jelölés elfogadását követően köteles arról nyilatkozni, hogy kíván-e a listavezetői választáson is elindulni.

6.) Jelölt az lesz, aki megszerzi a képviselők legalább 25%-ának támogatását. A jelölés nyílt szavazással történik.

7.) A döntésből személyes érintettség miatt a közgyűlés tagja nem zárható ki.

A nemzetiségi lista listavezetőjének megválasztása

8.) A listavezetői helyre is jelöltek listáját a választási bizottság állítja össze. A jelöltek alfabetikus sorrendbe kerülnek a listára. A nemzetiségi listára listavezetőként is jelölt személyek közül a Közgyűlés titkos szavazással választja meg a listavezetőt.

Érvényesen szavazni

1. a) az ajánlott személy neve melletti körbe tollal írt, egymást metsző vonallal lehet;
2. b) kizárólag egy személyre lehet; az ettől eltérő szavazatszám, vagy hiányosság érvénytelenséget eredményez.

A szavazást követően a képviselő a szavazólapot az urnába dobja.

9.) Listavezető az a jelölt lesz, aki a számszerűen legtöbb szavazatot kapja a jelenlévő képviselők által leadott szavazatokból. A listavezetői listán csak egy személyre lehet érvényesen szavazni. Szavazategyenlőség esetén a szavazást meg kell ismételni mindaddig míg a listavezetői jelöltek közül meg nem szerzi valaki a számszerűen legtöbb leadott szavazatot. A választási bizottság a választás végeredményét egyszerű szótöbbséggel megállapítja.

A nemzetiségi lista további tagjainak megválasztása

10.) A listavezető megválasztását követően történik a nemzetiségi lista 2-7. helyeire jelöltek megválasztása a választási bizottság által összeállított lista alapján. A nemzetiségi listára jelölt személyek közül a Közgyűlés titkos szavazással választja meg a nemzetiségi lista 2-7. helyére a jelölteket. A jelöltek alfabetikus sorrendbe kerülnek a listára. Nem lehet a listán jelölt az, akit listavezetőnek megválasztottak.

Érvényesen szavazni

1. c) az ajánlott személy neve melletti körbe tollal írt, egymást metsző vonallal lehet;
2. d) kizárólag egy személyre lehet; az ettől eltérő szavazatszám, vagy hiányosság érvénytelenséget eredményez.

A szavazást követően a képviselő a szavazólapot az urnába dobja.

11.) A listán szereplő jelöltek közöl a nemzetiségi lista második (2.) helyét az a jelölt szerzi meg, aki számszerűen a legtöbb szavazatot szerzi meg.

A listán szereplő jelöltek közöl a nemzetiségi lista harmadik (3.) helyét az a jelölt szerzi meg, aki számszerűen a második legtöbb szavazatot szerzi meg.

A listán szereplő jelöltek közöl a nemzetiségi lista negyedik (4.) helyét az a jelölt szerzi meg, aki számszerűen a harmadik legtöbb szavazatot szerzi meg.

A listán szereplő jelöltek közöl a nemzetiségi lista ötödik (5.) helyét az a jelölt szerzi meg, aki számszerűen a negyedik legtöbb szavazatot szerzi meg.

A listán szereplő jelöltek közöl a nemzetiségi lista hatodik (6.) helyét az a jelölt szerzi meg, aki számszerűen a ötödik legtöbb szavazatot szerzi meg.

A listán szereplő jelöltek közöl a nemzetiségi lista hetedik (7.) helyét az a jelölt szerzi meg, aki számszerűen a hatodik legtöbb szavazatot szerzi meg.

A jelen pontban meghatározott jelöltek közötti, a nemzetiségi lista 2-7. helyeire vonatkozó sorrendet a jelöltekre leadott szavazatok száma dönti el. Szavazategyenlőség esetén a szavazást az adott helyre meg kell ismételni. A szavazás ebben az esetben is titkosan történik.

A választási bizottság a választás végeredményét egyszerű szótöbbséggel megállapítja.

12.) A döntésből személyes érintettség miatt a közgyűlés tagja nem zárható ki. 35

Döntés a listáról

13.) A választási bizottság a fent meghatározott (listavezetőre és nemzetiségi lista további tagjaira vonatkozó) választási folyamatát követően, a választási eredményeknek megfelelően a szavazás eredményét egyszerű szótöbbséggel hozott

határozattal megállapítja, és összeállítja a nemzetiségi listát és azt a Közgyűlés elé terjeszti.

14.) A választási bizottság előterjesztésének megfelelően a Közgyűlés egyszerű szótöbbséggel (a jelenlévő közgyűlési tagok által leadott szavazatok többségével) dönt a nemzetiségi lista fentiek szerinti elfogadásáról. A döntésből személyes érintettség miatt a közgyűlés tagja nem zárható ki.

15.) A döntésnek tartalmaznia kell

a) a jelöltek nevét és a listán elfoglalt helyük sorszámát, továbbá

b) a jelöltek személyi azonosítóját.

16.) A döntés - a személyi azonosító kivételével - nyilvános. A döntést legkésőbb a döntést követő naptári napon írásba kell foglalni és - a személyi azonosító kivételével - az országos nemzetiségi önkormányzat honlapján közzé kell tenni. A döntésről készült jegyzőkönyvet legkésőbb a döntést követő harmadik naptári napig írásba kell foglalni és az országos nemzetiségi önkormányzat törvényességi felügyeletét ellátó fővárosi kormányhivatalnak meg kell küldeni.

17.) A Közgyűlés a listáról mandátumot szerzett szószólói vagy országgyűlési képviselői mandátum nem várt megszűnését követő 15 napon belül dönt a mandátum betöltéséről. Az e körben hozott döntést haladéktalanul közölni kell az illetékes választási bizottsággal.

18.) Az Elnök a nemzetiségi lista felállítását követően haladéktalanul intézkedik a Magyarországi Romák Országos Önkormányzata jelölőszervezetként történő bejelentése, ajánlóívek igénylése és kitöltése, az ajánlások összegyűjtése továbbá a nemzetiségi lista bejelentése iránt.

19.) Ha a nemzetiségi listáról annak felállítását követően, valamint a nemzetiségi lista bejelentését megelőzően egy vagy több jelölt kiesik, a listán szereplő jelöltek egy hellyel előrelépnek. Amennyiben a listán szereplő jelöltek száma így nem éri el a három főt, új nemzetiségi listát kell állítani.

20.) Amennyiben a Magyarországi Romák Országos Önkormányzata kampánytevékenységet folytat, az Elnök a Közgyűlés döntése szerint szervezi meg a választási kampányt. A hivatalvezető gondoskodik a kampánytevékenységhez nyújtott állami támogatás szabályszerű felhasználásáról, és annak elszámolásáról, továbbá a kampánytevékenységről és a kampánytevékenységhez nyújtott állami támogatás felhasználásáról szóló tájékoztató www.oronk.hu honlapon történő közzétételéről.

21.) A Magyarországi Romák Országos Önkormányzata a jelen lévő önkormányzati képviselők több mint felének a szavazatával (egyszerű többség) az országgyűlési képviselők általános választásának kitűzését követően bízza meg a Nemzeti Választási Bizottság tagját.

**Záradék:**

Az Magyarországi Romák Országos Önkormánytata módosításokkal egységes szerkezetbe foglalt Szervezeti és Működési Szabályzatát a Közgyűlés a …/2025. (XI.26.) számú határozatával fogadta el.

Budapest, 2025. november 26.

-------------------------------

Aba-Horváth István

elnök